Unionin yleisen tuomioistuimen tuomio (yhdeksäs jaosto) 26.2.2015 –
Orange vastaan komissio
(asia T‑385/12)
Valtiontuet – Eläkkeet – France Télécomin palveluksessa olevien valtion virkamiesten eläkkeiden rahoitusjärjestelyjen uudistamiseen liittyvä tuki – France Télécomin valtiolle maksaman vastikkeen pienentäminen – Päätös, jolla tuki todetaan sisämarkkinoille soveltuvaksi tietyin edellytyksin – Etu – Valikoivuus – Kilpailua rajoittava vaikutus – Puolustautumisoikeudet
1.                     Valtiontuki – Käsite – Valtion toimenpide, jolla alennetaan yrityksen vastattavaksi tavallisesti kuuluvia kustannuksia – Työntekijöistä aiheutuvien palkkakustannusten vähenemisen kuuluminen valtiontuen käsitteen piiriin (SEUT 107 artiklan 1 kohta) (ks. 34–37 kohta)
2.                     Valtiontuki – Käsite – Valtion toimenpiteiden, joilla alennetaan yrityksen vastattavaksi tavallisesti kuuluvia kustannuksia, kuuluminen kyseisen käsitteen piiriin – Edunsaajayrityksen palveluksessa olevien virkamiesten eläkkeiden rahoittamistapaan liittyvä toimenpide – Edunsaajayrityksen valtiolle maksaman vastikkeen pienentämisen kuuluminen kyseisen käsitteen piiriin (SEUT 107 artiklan 1 kohta) (ks. 38–41 kohta)
3.                     Valtiontuki – Käsite – Valtion toimenpide, jolla alennetaan yrityksen vastattavaksi tavallisesti kuuluvia kustannuksia – Toimenpiteen, jolla pyritään korvaamaan edunsaajayrityksen palveluksessa olevien virkamiesten eläkkeisiin liittyvistä lisävelvollisuuksista aiheutuva rakenteellinen haitta, kuuluminen kyseisen käsitteen piiriin (SEUT 107 artiklan 1 kohta) (ks. 42 ja 43 kohta)
4.                     Toimielinten säädökset, päätökset ja muut toimet – Perustelut – Perusteluvelvollisuuden laajuus – Valtiontukia koskeva komission päätös (SEUT 107 artiklan 1 kohta ja SEUT 296 artikla) (ks. 47–49, 58–62 ja 103–108 kohta)
5.                     Valtiontuki – Käsite – Toimenpiteen valikoivuus – Yhtä ainoaa yritystä koskevan ad hoc -toimenpiteen kuuluminen kyseisen käsitteen piiriin – Edunsaajaa ei ole tarpeen verrata muihin toimenpiteen tavoitteen kannalta vastaavanlaisessa tosiasiallisessa ja oikeudellisessa tilanteessa oleviin toimijoihin (SEUT 107 artiklan 1 kohta) (ks. 53 ja 54 kohta)
6.                     Kumoamiskanne – Kannekelpoiset toimet – Käsite – Toimet, joilla voi olla vaikutuksia tiettyyn oikeudelliseen tilanteeseen – Yksinomaan toimen perusteluihin kohdistettu kanne – Tutkimatta jättäminen (SEUT 263 artikla) (ks. 70 kohta)
7.                     Valtiontuki – Kielto – Poikkeukset – Tuet, joiden voidaan katsoa soveltuvan sisämarkkinoille – Komission harkintavalta – Taloudellisen tilanteen monitahoinen arviointi – Tuomioistuinvalvonta – Rajat (SEUT 107 artiklan 1 ja 3 kohta) (ks. 81–86 ja 91–95 kohta)
8.                     Valtiontuki – Kielto – Poikkeukset – Tuet, joiden voidaan katsoa soveltuvan sisämarkkinoille – Arviointi SEUT 107 artiklan 3 kohdan kannalta – Aikaisempaa käytäntöä ei oteta huomioon (SEUT 107 artiklan 3 kohdan c alakohta) (ks. 98–100 kohta)
9.                     Valtiontuki – Kielto – Poikkeukset – Tuet, joiden voidaan katsoa soveltuvan sisämarkkinoille – Viitekorkotiedonannon mukaisten kiinteiden korkokantojen soveltamisen hyväksyttävyys (SEUT 107 artiklan 3 kohdan c alakohta; komission tiedonanto 96/C 232/06) (ks. 117–123 kohta)
10.                     Valtiontuki – Komission suorittama tutkinta – Hallinnollinen menettely – Komission velvollisuus pyytää asianosaisilta lausunnot – Tuensaajan oikeus osallistua menettelyyn asianmukaisessa määrin – Rajat (SEUT 108 artiklan 2 kohta) (ks. 131 ja 132 kohta)
11.                     Tuomioistuinmenettely – Kannekirjelmä – Muotovaatimukset – Yhteenveto kanteen oikeudellisista perusteista puuttuu – Tutkimatta jättäminen – Väitteiden kehittämisellä vastauskirjelmässä ei ole vaikutusta (Euroopan unionin tuomioistuimen perussäännön 21 artikla; unionin yleisen tuomioistuimen työjärjestyksen 44 artiklan 1 kohdan c alakohta) (ks. 134 kohta)
Aihe
Vaatimus kumota valtiontuesta C 25/08 (ex NN 23/08) – Ranskan tasavallan France Télécomin hyväksi toteuttama sen palveluksessa olevien valtion virkamiesten eläkkeiden rahoitusjärjestelyjen uudistaminen – 20.12.2011 annettu komission päätös 2012/540/EU (EUVL 2012, L 279, s. 1)
Ratkaisu
1)
Kanne hylätään.
2)
Orange vastaa omista oikeudenkäyntikuluistaan, ja se velvoitetaan korvaamaan Euroopan komission oikeudenkäyntikulut.